Roland W. Burris

Roland Wallace Burris (født 3. august 1937 i Centralia i Illinois i USA) er en amerikansk politiker som senator for delstaten Illinois. Han var comptroller i delstaten fra 1979 til 1991, og så statsadvokat i delstaten fra 1991 til 1995. 

Den 30. desember 2008 ble han nominert av delstatens guvernør Rod Blagojevich til det senatssetet som var blitt ledig i og med senator Barack Obamas valg til president. Avgjørelsen var svært kontroversiell fordi Blagojevich ble arrestert på grunn av korrupsjonsanklager; han ønsket å selge senatsetet. Nominasjonen av Burris kom mens Blagojevich var løslatt mot kausjon. Ettersom denne nominasjonen så måtte gjennom en politisk prosess både i Illinois og Washington D.C., var det i lys av de da pågående etterforskningene mot Blagojevich usikkert om Burris faktisk ville ende opp i Senatet. 

15. januar, tolv dager etter at de andre senatorene ble tatt i ed, ble også Burris til slutt tatt i ed av visepresident Dick Cheney og dermed senator også i gavnet. 

En meningsmåling gjennomført i mai 2009 sa at bare 17% mente Burris gjorde en god jobb, mens 62% mente han gjorde en dårlig jobb.Updated Senate Approvals – artikkel publisert av Public Policy Polling 21. mai 2009. Det første kvartalet i 2009 hadde han samlet inn 845 dollar til sin gjenvalgskampanje mens han hadde 111 032 dollar i gjeld.Roland Burris Has $845 In Campaign Cash, $111,032 In Debts – artikkel hos The Huffington Post, publisert 17. april 2009. 

10. juli 2009 gjorde han det klart at han ikke stilte til gjenvalg i 2010.Burris confirms he won't run for U.S. Senate next year – artikkel i Chicago Tribune.
 Referanser 

 Eksterne lenker 


Kategori:Senatorer fra Illinois
Kategori:Personer fra Clinton County i Illinois
Kategori:Personer fra Marion County i Illinois
Kategori:Personer fra Washington County i Illinois
Kategori:Personer fra Jefferson County i Illinois